[{"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000003", "text": "Paikuse Mesimummi lasteaia suurt emadepa\u0308eva pidu juhtisid leiutajad"}, {"text_idx": "#000004", "text": "Eile kogunes to\u0308o\u0308pa\u0308eva lo\u0303ppedes Paikuse Mesimummide pere koos lastevanematega lasteaia o\u0303uele, kus laulmistele ja tantsudele lisasid emadepa\u0308evale pu\u0308hendatud peole hoogu juurde Lottemaa Oskar ja naelaviiuli leiutaja Silver Sepp."}, {"text_idx": "#000006", "text": "Muusikao\u0303petaja Kadi Sepp oli o\u0303uepeo kava koostamisel mo\u0303ned pa\u0308evad tagasi u\u0308sna murelik, sest ilmaennustajad olevat lubanud vihmast ilma. Ilmaennustajad pidasid lubadusest kinni ja lasid hommikupoolikul vihmal sabistada, aga lastepeo alguseks kuivasid pilved kokku ja pa\u0308ike ilmus na\u0308htavale."}, {"text_idx": "#000007", "text": "Kui enne peo algust sobitas meeldivaid suhteid viiuldajaga u\u0308hes olnud neljajalgne so\u0303ber, siis ta\u0308pselt o\u0303igel ajal otsis la\u0308bi inimeste hulga la\u0308bipa\u0308a\u0308su pa\u0308ris mehemu\u0308raka mo\u0303o\u0303tu sama so\u0303bralik koer naabervallas asuvast Leiutajate ku\u0308last. Laste, emmede ja isside ette astudes ku\u0308sis ammu tuttava va\u0308limusega ku\u0308laline igaks juhuks ko\u0303hklevalt: \u201eKas olete kuulnud, et olen kuulus leiutaja, Lote isa Oskar?\u201c Muidugi teatakse naabervallas Lottemaal elavat Oskarit ha\u0308sti ja tema ku\u0308lla tulek tegi laste meele va\u0308ga ro\u0303o\u0303msaks. Aga juba ja\u0308rgmisel silmapilgul tekitas Oskar veidi segadust kui ku\u0308sis: \u201eKas ma sain o\u0303igesti aru, et siin hakkavad saabuva emadepa\u0308eva puhul ko\u0303ik emad ta\u0308na leiutama ja mina kui teadur juhin seda ta\u0308htsat o\u0303htut?\u201c Ei tea kas Oskar oli natuke pettunud Kadi ta\u0308iendava selgituse peale vo\u0303i mitte, aga na\u0308is siiski va\u0308ga leppivat vahelduseks teaduri kutsumusele ka teadustaja oskuseid proovides. Siiski kasutas ta mitmel juhul vo\u0303imalust, et lasteaia ru\u0308hmade lavale kogunemiste hetkedel imepa\u0308rasemaid leiutamise saavutusi tutvustada."}, {"text_idx": "#000009", "text": "Esimesena esinema asunud Kullerkupu ru\u0308hma poiste peakatted kujutasid mesimumme ja tu\u0308drukute pead kaunistasid lillepa\u0308rjad. No\u0303nda tehti vihje ilusale kevadele, mis on meelitanud va\u0308lja ko\u0303ik mesilased ja ta\u0308itnud metsaalused lilledega. Millegipa\u0308rast meenus Oskarile, et olevat kunagi ilusal kevadisel ajal tillukese koerapoisina tahtnud liivakastis ma\u0308ngides kaevata ka\u0308igu Austraaliasse, aga juhtumisi jo\u0303udnud ko\u0303rval asuvasse liivakasti, kus askeldanud liivavormidega tema tulevane naisuke.\nEnne Karikakra ru\u0308hma diskotantsijate pesupesemise diskot jutustas Oskar oma u\u0308leskeeratava pesumasina leiutamisest. Aga juhtunud sa\u0308a\u0308rane lugu, et selles pesumasinas hakanud ko\u0303ik sa\u0308rgid, pu\u0308ksid, padjapu\u0308u\u0308rid ja voodilinad tantsu lo\u0308o\u0308ma."}, {"text_idx": "#000010", "text": "Ko\u0303igi Lasteaia ru\u0308hmade esinemised va\u0308a\u0308riksid eraldi nimetamist ja kirjeldamist, aga siis la\u0308heks jutt liiga pikaks. Pa\u0308evalille ru\u0308hma lastel o\u0303nnestus Oskarit eksitada, kui esinesid kaugelt soojalt maalt saabunud ku\u0308lalistena. Segadusest toibunult kiitis Oskar nende tantsulusti ja publiku plaksutamine ei tahtnudki raugeda."}, {"text_idx": "#000012", "text": "Siis na\u0308hti korraga lasteaia o\u0303petajate so\u0303nakuulmatuid jalgu murul Paikuse reilenderit tantsimas."}, {"text_idx": "#000013", "text": "Perepa\u0308eva pa\u0308ris suureks u\u0308hispeoks la\u0308ks siis kui so\u0303na sai auku\u0308laline Silver Sepp. Pidi veidike kannatlikust varuma seniks, kui Silver iseenda leiutatud ja valmis ehitatud iseva\u0308rki muusikariistad to\u0308o\u0308korda seadis. Laual vo\u0303is na\u0308ha naelaviiulit ja veega ta\u0308idetud pudelit trummitu\u0308mina tekitamiseks. Silver kutsus isad ja pojad lava ette. Poisid hoidsid rinnal pikki torusid, mis olid omavahel kokku teibitud. Sepp to\u0303mbas kahes ka\u0308es korraga kahte poognat, siis tagus kummivasaraga vastu torude otsi ja tegi muid vigureid. U\u0308hislauluna lauldi \u201eArmas kallis emakene\u201c. Samuti lauldi u\u0308hiselt Silveri regilaulu isadega. Pidu ei tahtnud enam lo\u0303ppeda ja na\u0308gemata ja\u0308i na\u0308iteks Silveri pillilugu jalgratta esimesel rattal, aga ku\u0308llap annab see po\u0303hjust teda veelgi ku\u0308lla kutsuda."}]